**Strigoii**

*George Bacovia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu roșii fanare, galbene, verzi

Trec noaptea strigoii prin lanuri de grâu

Și câinii în lanuri în noapte tot bat -

Strigoii la crâșmă în pod au intrat,

Și podul se vede bizar luminat

De roșii fanare, galbene, verzi.

Strigoii, din pod, își iau înapoi,

Lăsate din viață, demult, amanete...

Așa spune basmul ce azi l-am uitat

Că noaptea, la crâșmă, apar siluete

Cu roșii fanare, galbene, verzi.

Dar când despre ziuă cocoșu-a cântat,

Cad buzna, din pod, grămezi de strigoi,

Și-n hău, peste lanuri, strigoii se pierd

Roșii, galbeni și verzi.